OpenLLM-France/wikimedia huggingface dataset:
# Chikungunya

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Chikungunya (makonderazko hitza, euskaraz "makotzen duena") chikungunya birusak sortutako infekzioa da. Kutsatu eta bizpalau egun pasa ondoren sukar handia sortzen du, baita asteak edo hilabeteak irauten duen artralgia ere. Heriotza-tasa txikia du, 1/1000 baino txikiagoa.

## Erreferentziak

* ↑ Powers AM, Logue CH. (2007ko iraila). «Changing patterns of chikungunya virus: re-emergence of a zoonotic arbovirus» J. Gen. Virol. 88 (Pt 9): 2363–77. doi:10.1099/vir.0.82858-0. PMID 17698645..
* ↑ Sourisseau M, Schilte C, Casartelli N, Trouillet C, Guivel-Benhassine F, Rudnicka D, Sol-Foulon N, Le Roux K, Prevost MC, Fsihi H, Frenkiel MP, Blanchet F, Afonso PV, Ceccaldi PE, Ozden S, Gessain A, Schuffenecker I, Verhasselt B, Zamborlini A, Saïb A, Rey FA, Arenzana-Seisdedos F, Desprès P, Michault A, Albert ML, Schwartz O. (2007ko ekaina). «Characterization of reemerging chikungunya virus» PLoS Pathog. 3 (6): e89. doi:10.1371/journal.ppat.0030089. PMID 17604450..
* ↑ Mavalankar D, Shastri P, Bandyopadhyay T, Parmar J, Ramani KV. (2008). «Increased Mortality Rate Associated with Chikungunya Epidemic, Ahmedabad, India» Emerging Infectious Diseases 14 (3): 412–5. doi:10.3201/eid1403.070720. PMID 18325255..

## Ikus, gainera

* Wolbachia

## Kanpo estekak

* Datuak: Q243257
* Multimedia: Chikungunya / Q243257
# 1955eko Andaluziako Itzulia

1955eko Andaluziako Itzulia :
| Datu orokorrak ||
| Lasterketa | 2. Andaluziako Itzulia |
| Datak | urtarrilak 30 – 1955.eko otsailak 6 |
| Herrialdea | Espainia |
| Emaitzak ||
| Txapelduna | José Gómez del Moral |
| Txapeldunordea | Salvador Botella |
| Hirugarrena | Francesc Alomar Florit |
| Eskalatzailerik onena | Jesús Galdeano (Gamma) |
| ◀1925 | 1956▶ |
| Dokumentazioa ||
1955eko Andaluziako Itzulia txirrindularitza lasterketa itzuli honen 2. edizioa izan zen. 30 urteren ondoren ospatu zen lehena izan zen. 1955eko urtarrilak 30 eta otsailak 6 artean ospatu zen, 1164 kilometroko ibilbidea eginez 8 etapatan, horietako bi bikoitzak, Malagan hasi eta amaitu zelarik.
86 txirrindularik parte hartu zuten, guztiak espainiar herritartasundunak proban parte hartu zuen lehen atzerritarra izan ezik, Abdelkader Mizmizi marokoarra. Proba 34 txirrindularik amaitu zuten.
Garailea José Gómez del Moral izan zen, eta proba, batez beste 38,640 kilometro orduko abiaduran bete zuen. Mendiko sailkapena Jesús Galdeano nafarrak irabazi zuen.

## Sailkapen nagusia

| | Txirrindularia | Denbora |
| 1 | José Gómez del Moral (ESP) | 30o 07' 19" |
| 2 | Salvador Botella (ESP) | + 4' 05" |
| 3 | Francesc Alomar (ESP) | + 5' 44" |
| 4 | Jesús Loroño (EH) | + 6' 21" |
| 5 | Hortensio Bidaurreta (EH) | + 9' 06" |
| 6 | Jesús Galdeano (EH) | + 9' 42" |
| 7 | Anton Barrutia (EH) | + ?? |
| 8 | Fernando Manzaneque (ESP) | + 15' 03" |
| 9 | Francisco Moreno (ESP) | + 23' 02" |
| 10 | Óscar Elgezabal (EH) | + 26' 36" |

## Kanpo estekak

* Datuak: Q11705172
# Lalastra

Lalastra Arabako Gaubea udalerria osatzen duten herrietako bat da. Valderejoko Natur Parkearen barruan kokatzen da, eta beraz Valderejo kontzejuko herrietako bat da.

## Demografia

* Lalastrako biztanleria

## Ondasun nabarmenak

* Santa Elena eliza.
* Lalastrako pikota.

## Iruditegia

* Lalastra herriko kale bat
* Lalastra herria
* Lalastra herria

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Kanpo estekak

* Datuak: Q12261819
* Multimedia: Lalastra / Q12261819
* ↑ (Gaztelaniaz) «Urkamendiak Euskal Herrian» Eusko Ikaskuntza (Noiz kontsultatua: 2024-10-22).
# Theremin

Theremin delakoa (/ˈθeremin/ ahoskatua), jatorriz eterofonoa, thereminofonoa, termenvox edo thereminvox deitua, musika-tresna elektroniko bat da, musikariaren kontaktu fisikorik gabe jotzeko diseinatu zen lehenetarikoa. 1920ean Lev Theremin errusiar musikari eta asmatzaileak sortu eta 1928an patentatu zuen, eta haren abizenetik datorkio izendapenik ezagunena.
Musika-tresna metalezko bi antenez osatua dago, hauek musikariaren eskuen kokapen erlatiboa atzematen dute, oszilatzaileen bidez esku batez frekuentzia kontrolatzen da eta besteaz bolumena. Thereminaren seinale elektrikoak anplifikatu eta bozgorailu batera igortzen dira.

## Zinema

Theremina honako filmeen soinu bandan jotzen da: Spellbound (1945), The Lost Weekend (1945) eta The Day the Earth Stood Still (1951).

## Telebista

Midsomer Murders britainiar telesailaren soinu bandan jotzen da.
The Big Bang Theory umorezko estatubatuar telesailaren atal batean, Sheldon Cooper pertsonaia xelebreak bere pisukide edo adiskideak gogaitzeko jotzen duen musika-tresna da.

## Kanpo estekak

* Datuak: Q207691
* Multimedia: Theremin / Q207691
# Hohenbuehelia tremula

Hohenbuehelia tremula Pleurotaceae familiako onddo espezie bat da.
Sinonimoak: Pleuropus tremulus, Pleurotus tremulus, Dendrosarcus tremulus, Scytinotopsis tremula, Pleurotellus tremulus, Leptotus tremulus, Geopetalum rickenii, Hohenbuehelia rickenii, Leptoglossum tremulum.

## Deskribapena

Kapela: 3 eta 12 cm bitarteko diametroarekin, abaniko-formakoa, espatula zabala edo petalo oso irregularra. Ertza konbolututik inkurbatura eta uhindua. Kapelaren azala arre-grisaxka edo ia beltza, leuna eta distiratsua, erraz bereizten den estaldura gelatinakara batekin eta pruina zurixka batez estalia.
Orriak: Estuak, estu, desberdinak, oso dekurrenteak, hasieran zuriak, heldutasunean krema kolorekoak, ertz irregularrarekin.
Orri dekurrenteak: Hanka ukitzeaz gain beherantz jarraitzen duten orriak.
Hanka: 1 eta 3,5 cm bitarteko garaierakoa eta 1,5 eta 2 cm bitarteko diametrokoa, motza kapelaren diametroarekin alderatuta, itxura oso aldakorrekoa, edo kapelaren luzapen bat bezala, alboan eta sendoa, zuri zurbil kolorekoa.
Haragia: Lodia, irmoa, zurixka. Usain atseginekoa, irinaren antzekoa. Irinaren zapore arin batekin.
Etimologia: Rickenii epitetoa pertsona izenetik dator.

## Jangarritasuna

Jangarri ona.

### Nahasketa arriskua

Hohenbuehelia geogenia-rekin nahasten den espeziea.

## Sasoia eta lekua

Udazkenean eta neguaren hasieran. Pinus, Pinea-en basoetan, lurperatutako egurretan edo zuzenean motzondoen alboetan. Bakarka edo inbrikatutako taldeetan.

### Banaketa eremua

Kanada, Ameriketako Estatu Batuak, Mexiko, Guyana Frantsesa, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 457 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ (Gaztelaniaz) AVM Asociacion Vallisoletana de Micologia 1986.
* ↑ (Gaztelaniaz) AsoJaen, Asociación Botánica y Micológica de Jaén.
* ↑ Hohenbuehelia tremula: GBIF—the Global Biodiversity Information Facility.

## Kanpo estekak

* Datuak: Q10525129
* Multimedia: Hohenbuehelia tremula / Q10525129
# Hohenbuehelia mastrucata

Hohenbuehelia mastrucata Pleurotaceae familiako onddo espezie bat da.
Sinonimoak: Agaricus echinatus, Agaricus horridus, Agaricus valesiacus, Phyllotus mastrucatus, Calathinus mastrucatus, Pleurotus valesiacus, Dendrosarcus echinatus, Hohenbuehelia valesiaca, Geopetalum mastrucatum, Nematoctonus hamatus.

## Deskribapena

Kapela: Oskol-formakoa, erdizirkularra edo giltzurrun-formakoa, beste batzuekin gainjarriak, 2 eta 10 cm bitarteko diametrokoak, ertza biribildua, arantzadun ezkata koniko eta zurrun tentez estalia. Kapelaren azala elastikoa eta gelatinakara da, erraz bereizten dena, lodia, 2 eta 3 mm bitartekoa, ertzerantz trinkoagoak, erdia leuna edo ia leuna, kolorea grisetik beltzaxkara, arre-beltzaxka ilunera, batzuetan denborarekin zurixka.
Orriak: Bat egin arte dekurrenteak, lamelula ugariekin, estu, ugari, zuritik grisaxkara doan kolorekoak ale zaharretan.
Orri dekurrenteak: Hanka ukitzeaz gain beherantz jarraitzen duten orriak.
Hanka: Ez du.
Haragia: Trinkoa, gogor samarra, zuria, definitu ezinezko usaina du, pepinoarena edo irinarena eta zapore nabarmenik gabea. Espora-jalkina zuria.
Etimologia: Mastrucata epitetoa latinetik dator, txamarra esan nahi du. Estaldura gelatinakara duelako?

## Jangarritasuna

Ez da jangarria.

## Sasoia eta lekua

Udazkenean, neguan eta udaberri euritsuetan. Urria. Taldeak osatuz, hildako egurretan inbrikatuta, makal egurretan (Populus nigra), batzuetan baita arteen egurretan (Quercus rotundifolia) ere.

### Banaketa eremua

Tamaina txiki samarra du bere antzeko espezieen artean eta egurretan hazten da.

### Banaketa eremua

Kanada, Ameriketako Estatu Batuak, Argentina, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) GN Granada natural.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 457 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Hohenbuehelia mastrucata: GBIF—the Global Biodiversity Information Facility.

## Kanpo estekak

* Datuak: Q10496029
* Multimedia: Hohenbuehelia mastrucata / Q10496029
# 935
## Jaiotzak

* Harald II.a Norvegiakoa, Norvegiako erregea (h. 970).

## Heriotzak

* Irailaren 28a – San Wentzeslao I.a Bohemiakoa, Bohemiako dukea.
* Abendua – Joan XI.a, Aita santua (j. c. 910).
* Ebalus Akitaniakoa, Poitiersko konde eta Akitaniako dukea.

## Kanpo estekak

* Datuak: Q24867
* Multimedia: 935 / Q24867
# 970
## Gertaerak

* Uztailaren 21a – Al-Azhar meskita hasi zen eraikitzen Kairon, munduko unibertsitaterik zaharrena dena.

## Heriotzak

* Urtarrilaren 30a – Petri I.a Bulgariakoa, Bulgariako tsarra.
* Otsailaren 22a – Gartzia I.a Santxez, Iruñeko erregea eta Aragoiko kondea.
* Fernán González, Gaztelako lehen konde burujabea (j. c. 910).
* Harald II.a Norvegiakoa, Norvegiako erregea (j. 935).

## Kanpo estekak

* Datuak: Q24047
* Multimedia: 970 / Q24047
# Cantharellus tubaeformis var. lutescens

Cantharellus tubaeformis var. lutescens Cantharellaceae familiako onddo espezie bat da. Jangarri ona, espezie nominala bezalakoa. Lehortu daiteke. Prestatu angulak balira bezala.
Sinonimoak: Cantharellus lutescens var. lutescens, Craterellus tubaeformis var. lutescens.

## Deskribapena

Kapela: 2 eta 5 cm bitarteko diametrokoa, ganbiletik, lau-ganbilera, irregularra, oso deprimitua erdialdean, unbilikatua, ertz mehea, biribildua, irregularki uhindua, batzuetan kizkurra ere bai. Kapelaren azala lehorra, matea, leuna, glabroa (ezkatatsua zahartzean), arre-gris kolorekoa edo marroi-horia.
Himenio-tolesdurak: Oso markatuak, anastomosatuak, elkarren arteko zainekin, dekurrenteak, hori-urre kolore bizikoak.
Tolesdura dekurrenteak: Hanka ukitzeaz gain beherantz jarraitzen duten tolesdurak.
Hanka: Leuna, barnehutsa, okerra, hori-limoi kolorekoa.
Haragia: Urria, mehea, elastikoa. Usain fungiko ahula du eta zapore gozoa.
Etimologia: Cantharellus, grekotik dator eta koparen txikigarria da, kopa txikia esan nahi du. Lutescens epitetoa latinetik dator, kolore horirako joerarekin esan nahi duen “lutescens” hitzetik. Bere koloreagatik.

## Jangarritasuna

Jangarri ona.

### Nahasketa arriskua

Taxoi nominalarekin (Cantharellus tubaeformis) alderatuta, askoz horiagoa da eta tolesturetan eta oinean ez da hain tristea, kolore distiratsuarekin (kapela izan ezik, diskretuagoa da). Cantharellus lutescens delakoaren kapela ez da hain leuna eta himenioa gutxiago markatutako tolesdurekin. Cantharellus melanoxeros espeziean belztu egiten da bere haragia.

## Sasoia eta lekua

Udatik udazkenera, baita neguaren hasieran ere. Ale askoko kolonietan ateratzen da. Espezie arraro samarragoa. Hostozabalen basoetan batez ere. Motzondoen inguruan. Lur hezeetan.

### Banaketa eremua

Kanada, Ameriketako Estatu Batuak, Alaska, Mexiko, Costa Rica, Europa, Errusia, Turkia, Zipre, Kaukasia, Himalaiako eremua, Japonia, Filipinak, Australia, Zeelanda Berria, Antartika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 449 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cantharellus tubaeformis var. lutescens: GBIF—the Global Biodiversity Information Facility.

## Kanpo estekak

* Datuak: Q131354746
# Lagundu! Arraina naiz

Lagundu! Arraina naiz (Jatorrizko izenburua ingelesez: Help! I'm a Fish eta danieraz: Hjælp! Jeg er en fisk) 2000eko Stefan Fjeldmark, Michael Hegner eta Greg Manwaring-ek zuzendutako daniar-aleman-irlandar animazio-filma da. Filma A. Film Production A/S (Danimarka), Munich Animation (Alemania) eta Terraglyph Interactive Studios (Dublin, Irlanda) arteko koprodukzioa izan zen.
Espainian, filma 2001eko abuztuaren 3an estreinatu zen zinema aretoetan, eta Planeta 2010ek banatu zuen. Hiru hizkuntzatan ere bikoiztu zuten (gaztelaniaz, katalanez eta euskaraz).

## Argumentua

Oharra: Atal honek istorio osoa edo amaiera argitzen du.
Fly, Stella eta Charlie hiru ume bihurri dira eta abentura ikaragarria biziko dute, arrain bihurtuko dituen edabe magiko bat hartzean. 48 orduko epea izango dute giza itxura berreskuratzeko antidotoa aurkitzeko. Hori lortzeko, ezin konta ahaleko arriskuak gainditu beharko dituzte, euren adorea, elkartasuna eta adiskidetasun sen suntsiezina probatuko dutenak.

## Aktoreak

| Pertsonaia | Aktore originala | Danimarkako aktorea ( Danimarka) | Euskal bikoizketa aktorea ( Euskal Herria) |
| Fly | Jeff Pace | Sebastian Jessen | Álex Merino |
| Fly | Morgan Fane (hainbat begiztak) | Sebastian Jessen | Álex Merino |
| Chuck | Aaron Paul | Morten Kernn Nielsen | Jon Pello Artetxe |
| Chuck | Alessandro Juliani (hainbat begiztak) | Morten Kernn Nielsen | Jon Pello Artetxe |
| Stella | Michelle Westerson | Pil Neja | Maddi Goikoetxea |
| Stella | Alexandra Jakobsen (hainbat begiztak) | Alexandra Jakobsen (soinu gehigarriak) | Maddi Goikoetxea |
| Stella | Alexandra Jakobsen (hainbat begiztak) | Michelle Westerson (barrez, berrerabilitako audioa) | Maddi Goikoetxea |
| Mac Krell irakaslea | Terry Jones | Søren Sætter-Lassen | Martín Zabala |
| Joe | Alan Rickman | Nis Bank-Mikkelsen | José Manuel Goikoetxea |
| Marrazoa | David Bateson | Dick Kaysø | Josu Mitxelena |
| Karramarro | David Bateson | Ulf Pilgaard | Iñigo Puignau |
| Sasha | Louise Fribo | Louise Fribo | Louise Fribo |
| Bill | John Payne | Peter Gantzler | Felipe Barandiaran |
| Lisa | Teryl Rothery | Paprika Steen | Miren Aranburu |
| Anna | Pauline Newstone | Ghita Nørby | Ane Aseginolaza |

## Erreferentziak

* ↑ «ABC MADRID 03-08-2001 página 126 - Archivo ABC» abc 2019-08-30 (Noiz kontsultatua: 2024-11-27).
* ↑ «ABC MADRID 03-08-2001 página 98 - Archivo ABC» abc 2019-08-30 (Noiz kontsultatua: 2024-11-27).
* ↑ «Cinema: "Socors! Sóc un peix" < Arxiu 1999-2003 < Notícies < Mallorca @ MallorcaWeb» www.mallorcaweb.com (Noiz kontsultatua: 2024-11-27).
* ↑ (Ingelesez) Berria.eus. (2024-11-27). «Euskaldunon Egunkariaren hemeroteka. 1990-2003.» Berria (Noiz kontsultatua: 2024-11-27).
* 1 2 (Ingelesez) Berria.eus. (2024-11-27). «Euskaldunon Egunkariaren hemeroteka. 1990-2003.» Berria (Noiz kontsultatua: 2024-11-27).
* ↑ (Ingelesez) Berria.eus. (2024-11-27). «Euskaldunon Egunkariaren hemeroteka. 1990-2003.» Berria (Noiz kontsultatua: 2024-11-27).

## Kanpo estekak

* Datuak: Q142637
# Ceratiomyxa fruticulosa

Ceratiomyxa fruticulosa Ceratiomyxaceae familiako onddo espezie bat da. Ez du sukalderako balio.
Sinonimoak: Tremella hydnoidea, Clavaria puccinia, Clavaria byssoides, Puccinia byssoides, Isaria mucida, Reticularia hydnoides, Ceratium pyxidatum, Ceratium hydnoides, Ceratium aureum, Corynoides byssoides, Isaria pyxidata, Ceratium crustosum, Ceratium fuscum, Ceratium roseum, Ceratium mucidum, Ceratiomyxa mucida, Ceratiomyxa hydnoidea, Ceratiomyxa mucida var. hydnoides, Ceratiomyxa caesia, Ceratiomyxa fruticulosa var. caesia, Ceratiomyxa freyana, Ceratiomyxa fruticulosa f. aurea.

## Deskribapena

Fruktifikazioa: Itxura aldakorrekoa. Plasmodiokarpoak eratzen ditu, eta substratuaren eremu handiagoa edo txikiagoa estaltzen dute eta ile tenteen forman ager daiteke, gandor moduan, hala nola gorputz txiki faszikulatuetan, aulki edo zutabe anastomizatuen itxuran edo izar formako sortekin, likatsuak, distiratsuak, 1 eta 10 mm bitarteko luzerakoak. Zuria, horixka, arrosa edo urdinxka, zeharrargitsua gehiagotan.
Etimologia: Fruticulosa epitetoa latinetik dator, kimuz betea, esan nahi duen "fruticosus" hitzetik. Bere itxuragatik

## Jangarritasuna

Ez du sukaldaritzarako balio.

### Nahasketa arriskua

Hainbat aldaera daude: poroide aldaera; caesia aldaera (urdinxka); rosella aldaera eta flexuosa aldaera.

## Sasoia eta lekua

Urte osoan, deskonposatzen ari diren hostozabalen zurean.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 838 or. ISBN 84-404-0530-8..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 599 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Ceratiomyxa fruticulosa: GBIF—the Global Biodiversity Information Facility.

## Kanpo estekak

* Datuak: Q1054640
* Multimedia: Ceratiomyxa fruticulosa / Q1054640
# Weymouth (Dorset)

Weymouth (ˈweɪməθ ahoskatua) Ingalaterrako hegoaldeko kostaldean dagoen udalerri bat da, Dorset konderrian. Izena Wey ibaiaren bokalean egoteagatik datorkio. 2021ean 53.427 biztanle zituen. Bournemouth eta Poole ondoren konderriko hirugarren udalerririk populatuena da.
Turismoa udalerri honetako sektore ekonomiko garrantzitsuena da. 8 kilometro hegoaldera, Portland uhartea dago.

## Klima

Datu klimatikoak (Weymouth) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9.0 | 8.9 | 10.6 | 12.9 | 15.7 | 18.1 | 20.0 | 20.3 | 18.7 | 15.5 | 12.2 | 9.7 | 14.3 |
| Batez besteko tenperatura (ºC) | 6.7 | 6.5 | 7.9 | 9.8 | 12.5 | 15.1 | 17.0 | 17.4 | 15.7 | 13.0 | 9.9 | 7.4 | 11.6 |
| Batez besteko tenperatura minimoa (°C) | 4.5 | 4.1 | 5.2 | 6.6 | 9.3 | 12.0 | 14.0 | 14.4 | 12.7 | 10.4 | 7.4 | 5.1 | 8.5 |
| Euria (mm) | 84.3 | 60.5 | 58.1 | 52.4 | 44.6 | 45.9 | 40.7 | 55.4 | 54.9 | 82.7 | 98.7 | 92.2 | 770.4 |
| Euri egunak (≥ 1 mm) | 12.9 | 10.8 | 9.0 | 8.5 | 8.2 | 7.2 | 6.7 | 8.3 | 8.0 | 11.9 | 13.2 | 13.1 | 117.5 |
| Eguzki orduak | 69.1 | 95.5 | 141.5 | 202.1 | 235.4 | 234.8 | 245.6 | 225.7 | 178.1 | 127.5 | 84.6 | 64.5 | 1904.4 |
| Iturria: 1991–2020ko Wyke Regisko datuak. Iturriak: Met Office eta Cefas ||||||||||||||

## Herri eta hiri senidetuak

* Louviers (Frantzia), 1959
* Holzwickede (Alemania), 1986

## Erreferentziak

* ↑ (Ingelesez) Meteorological (Met) Office. (2021). Station: Weymouth, Wyke Regis. .
* ↑ (Ingelesez) The Centre for Environment Fisheries & Aquaculture Science. (2013). Cefas Station 24: Weymouth. .
* ↑ (Ingelesez) Complete France

## Kanpo estekak

* Datuak: Q661619
* Multimedia: Weymouth, Dorset / Q661619
# El Corazón Helado

El Corazón Helado (euskaraz: «Bihotz Izoztua»), Almudena Grandes idazle madrildarraren eleberria da, Tusquets-ek 2007an argitaratua. Jose Manuel Lara saria irabazi zuen 2008an.

## Erreferentziak

* ↑ (Ingelesez) «El corazón helado» Goodreads (Noiz kontsultatua: 2024-11-28).

## Kanpo estekak

* Datuak: Q5824492
# Ikoitz Arrese Otegi

Ikoitz Arrese Otegi (Barakaldo, 1987) euskal politikaria da, eta Euskal Herria Bildu koalizioaren diputatua da Eusko Legebiltzarrean, 2020ko hauteskundeetatik.

## Biografia

Fernando Grande-Marlaskak, orduan Auzitegi Nazionaleko epailea zenak, emandako auto baten ondorioz, Arrese 2010eko urriaren 22an atxilotu zuten, ezker abertzalearen inguruko beste bost lagunekin batera, Segiko, Haika eta Jarrairen jarraitzailea zen gazte erakundeko kide izatea egotzita. Segi erakundea 2002an legez kanpo utzi zuten Euskadi Ta Askatasuna (ETA) euskal erakunde armatuarekin lotura izateagatik. Urte batzuk geroago, atxilotuta egon zen bitartean Polizia Nazionalaren partetik torturak jasan zituela salatu zuen.
2017tik ari da Euskal Herria Bilduko Hezkuntza idazkaria izaten. Koalizio abertzalearen zerrendetan izan zen 2020ko Eusko Legebiltzarrerako hauteskundeetan, eta eserleku bat lortu zuen Bizkaiko hauteskunde-barrutian. Urte horretako abuztuaren 3tik legebiltzarkide da. Horrez gain, Hezkuntza Batzordeko presidenteordea, EiTBko Kontrol Batzordeko eta Kultura, Euskara eta Kirol Saileko batzordekidea eta Euskal Herriko Unibertsitateko Gizarte Kontseiluaren aurrean Legebiltzarreko ordezkaria izan da.

## Erreferentziak

* ↑ M. O.. (13 de julio de 2020). Tres expresos de ETA entre los 22 diputados de Bildu en el Parlamento Vasco. .
* 1 2 3 4 5 Eusko Legebiltzarra. Arrese Otegi, Ikoitz. .
* ↑ Europa Press. (22 de octubre de 2010). Detenidos en Vizcaya Xabat Morán, Javier Bidaurre, Imanol Beristaín, Ikoitz Arrese, Rubén Villa e Irati Tobar. .
* ↑ Rubén Pereda. (22 de octubre de 2021). Un parlamentario de EH Bildu denuncia que fue torturado con “interrogatorios semidesnudo y pistola en la sien” en 2010. .

## Kanpo estekak

* Datuak: Q106523285
* Multimedia: Ikoitz Arrese / Q106523285